भारत में कई सारे धर्म मौजूद हैं और यहां पर लोगों का भगवान पर काफी विश्वास भी हैं और लोगों के इसी विश्वास का फायदा कई फर्जी बाबाओं द्वारा उठाया जा रहा है. ये बाबा खुद को भगवान रूप बताकर लोगों से पैसे ठगने का काम करते हैं और आस्था के नाम पर कई अपराधों को अंजाम भी देते हैं. इन्हीं बाबाओं से लोगों को सावधान रखने के लिए ही अखिल भारतीय अखाड़ा परिषद द्वारा एक सूची भी जारी की जा चुकी है. जिसमें हमारे देश के फर्जी बाबाओं के नाम हैं. इस लिस्ट में शामिल किए गए अधिकतर बाबाओं पर कोई ना कोई केस कोर्ट में चल रहा है और कुछ बाबा तो अपने अपराधों की सजा जेल में काट भी रहे हैं.